ถ้าพึ่งเคยฉีดยาคุมครั้งแรก ฉีดแบบ 3 เดือน เเต่ฉีดในช่วงที่มีประจำเดือน และรอไปประมาณอาทิตย์กว่า สามารถมีเพศสัมพันธ์แบบไม่ใช้ถุงยางอนามัยได้หรือเปล่าคะ
สวัสดีค่ะ หากได้ฉีดยาคุมกำเนิดเข็มแรก ภายใน 1-5 วัน นับจากวันแรกที่มีประจำเดือนมา ยาฉีดคุมกำเนิดก็จะออกฤทธิ์ในการป้องกันการตั้งครรภ์ได้ทันทีแต่หากไม่ได้เริ่มฉีดยาคุมกำเนิดภายใน 1-5 วัน นับจากวันแรกที่มีประจำเดือนมา ยาฉีดจะยังไม่สามารถออกฤทธิ์ในการป้องกันการตั้งครรภ์ได้ทันที ต้องรอไปอย่างน้อย 7 วันก่อน ดังนั้น หากผ่านมาสัปดาห์กว่า แล้วจึงมีเพศสัมพันธ์ ยาฉีดก็จะช่วยป้องกันการตั้งครรภ์ได้แล้วค่ะ โดยจะช่วยป้องกันได้มากกว่า 99% และไม่จำเป็นต้องใส่ถุงยางอนามัยก็ได้ค่ะ